# David Lynch

| David Lynch |
| --- |
|  |
| Født | David Keith Lynch 20. jan. 1946 Missoula (Montana) |
| Død | 16. jan. 2025   (78 år) Los Angeles |
| Beskjeftigelse | Filmregissør, skuespiller, manusforfatter, komponist, stemmeskuespiller, kunstmaler, filmklipper, fjernsynsskuespiller, sangtekstforfatter, billedkunstner, filmskuespiller, filmprodusent, fotograf, regissør, låtskriver, filmfotograf, musiker, filmmanuskriptforfatter, skribent, produsent, animatør, sanger  |
| Embete | * Jurypresident ved Filmfestivalen i Cannes
 |
| Utdannet ved | vis
7 oppføringer
George Washington University Pennsylvania Academy of the Fine Arts AFI Conservatory Francis C. Hammond Middle School Corcoran School of the Arts & Design School of the Museum of Fine Arts Cooper Union for the Advancement of Science and Art

 |
| Ektefelle | Peggy Reavey (1967–1974; avslutningsårsak: skilsmisse) Mary Fisk (1977–1987; avslutningsårsak: skilsmisse) Mary Sweeney (2006–2007; avslutningsårsak: skilsmisse) Emily Stofle (2009–2023; avslutningsårsak: skilsmisse) |
| Partner(e) | Isabella Rossellini (1986–1991) |
| Far | Donald Lynch |
| Mor | Sunny Lynch |
| Søsken | Martha Lynch Levacy John Lynch |
| Barn | Jennifer Lynch Austin Jack Lynch Lula Boginia Lynch Riley Lynch |
| Nasjonalitet | USA |
| Gravlagt | Hollywood Forever Cemetery |
| Medlem av | Writers Guild of America West |
| Utmerkelser | vis
14 oppføringer
Offiser av Æreslegionen (2007) Goslarer Kaiserring Ridder av Æreslegionen (2002) Saturn Award (1993) Gulløven (2006) Gullpalmen (1990; for verk: Wild at Heart) Beste regissør under filmfestivalen i Cannes (2001; for verk: Mulholland Drive) César for beste utenlandske film (1982; for verk: Elefantmannen) European Film Award for Best Non-European Film (1999; for verk: The Straight Story, tema for: 12th European Film Awards) Æres-Oscar (2020) Eagle Scout Sitges Grand Honorary Award (2020) César-prisen (1982) Gulløven for livsverk (2006)

 |
| Aktive år | 1967–2025 |
| IMDb | IMDb
 |
| Signatur |
|  |
|

---

David Lynch på Commons |

**David Keith Lynch** (1946–2025) var en amerikansk regissør og filmskaper kjent for surrealistiske og til dels urovekkende eller skremmende filmer.

## Bakgrunn

Fra årboken på high school, 1964
Lynch ble født i 1946 i Missoula i Montana i USA. Han studerte først ved Pennsylvania Academy of the Fine Arts, hvor han fokuserte på oljemaling og skulptur. Tidlig i 20-årene levde han under trange kår i Philadelphia. Han fikk et stipend fra American Film Institute. I 1971 flyttet han til Los Angeles for å studere ved AFI Conservatory, hvor han skrev og regisserte sin første langfilm, *Eraserhead*.

I 1967 giftet han seg med Peggy Lynch og de ble senere skilt. Siden var Lynch gift ytterligere tre ganger. Alle ekteskap endte i skilsmisse, etter at han også ble skilt fra Emily Stofle i 2023. På slutten av 1980-tallet hadde han et lengre forhold til Isabella Rossellini.

I 2024 ble det kjent at han var sterkt hemmet av emfysem. Han hadde røykt det mest av livet.

## Virke

Med Kyle MacLachlan (t.h.) i 2017
Filmen *Eraserhead* fra 1977 ble karakterisert som surrealistisk og rar, og enkelte trodde at den ikke ville kunne bli sluppet fordi den var altfor sær. Filmen fikk raskt kultstatus. Neste film fra Lynch var *Elefantmannen*, som kom i 1980, det er et følsomt drama. Denne filmen ble godt mottatt av kritikerne og ble nominert til åtte Oscar, men vant ingen. I hovedrollene finner vi blant andre Anthony Hopkins og John Hurt. *Dune* (1984) var en kostbar produksjon som mislykkes kommersielt. Med *Blue Velvet* (1986) var hans egen dristige stil etablert med Kyle McLachlan i hovedrollen. McLachlan hadde medvirket i *Dune* og medvirket senere i *Twin Peaks*.

Med Isabella Rossellini, Cannes, 1990.
Lynchs filmer er ofte forvirrende og provoserende. Dette gjelder også hans TV-serie *Twin Peaks* som ble laget i 1990. Denne serien handler i utgangspunktet om mysteriet rundt et drap i en liten og merkelig by. *Twin Peaks* var en betydelig nyskaping i amerikansk fjernsynsserier og var en stor suksess den første sesongen.

I 1999 overrasket Lynch mange med filmen *The Straight Story*. Som tittelen indikerer, er dette en film med en historie som er ganske «rett fram», meget ulik Lynchs tidligere filmer. Filmen fikk god omtale og ble nominert til en Oscar.

I 2005 startet han *David Lynch Foundation For Consciousness-Based Education and Peace*. Stiftelsen gir stipend til studenter som vil lære Transcendental meditasjon (TM), og finansierer forskning på TM og dens effekt på læring. Lynch har selv praktisert TM siden 1973, og han skrev om dette i boken *Catching the Big Fish* (2006, norsk utgave med samme tittel 2007 og 2022).

I 2019 ble han tildelt æres-Oscar; takketalen under Governors Awards besto av to korte setninger og ble avsluttet med "good night".

## Filmografi

### Film

* *Eraserhead* (1977)
* *Elefantmannen* (*The Elephant Man*, 1980)
* *Dune* (1984)
* *Blue Velvet* (1986)
* *Wild at Heart* (1990)
* *Twin Peaks – Fire Walk with Me* (1992)
* *Lost Highway* (1997)
* *The Straight Story* (1999)
* *Mulholland Dr.* (2001)
* *Inland Empire* (2006)

### TV

* *Twin Peaks* (TV-serie) (1990, 2017)

## Referanser

## Eksterne lenker

* (en) David Lynch – kategori av bilder, video eller lyd på Commons

* (en) David Lynch – galleri av bilder, video eller lyd på Commons
* (en) David Lynch på Internet Movie Database

* (no) David Lynch hos Sceneweb

* (sv) David Lynch i Svensk Filmdatabas

* (da) David Lynch på Filmdatabasen

* (da) David Lynch på Scope

* (fr) David Lynch på Allociné

* (en) David Lynch på AllMovie

* (en) David Lynch hos Turner Classic Movies (arkivert)

* (en) David Lynch hos Rotten Tomatoes

* (en) David Lynch hos The Movie Database
* World of David Lynch
* Bibliografi over bøker og artikler om Lynch Arkivert 15. august 2018 hos Wayback Machine. fra biblioteket ved University of California, Berkeley